CELEX: 62013CN0451
Language: hr
Date: 2013-08-12 00:00:00
Title: Predmet C-451/13: Zahtjev za prethodnu odluku koji je 12. kolovoza 2013. uputio Bundesgerichtshof (Njemačka) — Gigaset AG protiv SKW Stahl-Metallurgie GmbH, SKW Stahl-Metallurgie Holding AG

23.11.2013   
            
            
               HR
            
            
               Službeni list Europske unije
            
            
               C 344/41
            
         Zahtjev za prethodnu odluku koji je 12. kolovoza 2013. uputio Bundesgerichtshof (Njemačka) — Gigaset AG protiv SKW Stahl-Metallurgie GmbH, SKW Stahl-Metallurgie Holding AG
   (Predmet C-451/13)
   2013/C 344/71
   Jezik postupka: njemački
   
      Sud koji je uputio zahtjev
   
   Bundesgerichtshof
   
      Stranke u glavnom postupku
   
   
      Tužitelj: Gigaset AG
   
      Tuženici: SKW Stahl-Metallurgie GmbH, SKW Stahl-Metallurgie Holding AG
   
      Prethodna pitanja
   
   
               1.
            
            
               Je li Komisija obvezna, u odluci kojom radi povrede članka 101. UFEU-a izriče novčanu kaznu većem broju fizičkih ili pravnih osoba kao solidarnim dužnicima, također odrediti i u kojem se omjeru novčana kazna interno dijeli između solidarnih dužnika?
            
         
               2.
            
            
               U slučaju da je odgovor na prvo pitanje potvrdan:
               
                           (a)
                        
                        
                           Treba li odluku Komisije koja ne sadrži izričito određenje o načinu raspodjele kazne između dužnika tumačiti na način da novčanu kaznu svi solidarni dužnici trebaju snositi na jednake dijelove?
                        
                     
                           (b)
                        
                        
                           U slučaju da se na pitanje 2.a dade odričan odgovor:
                           Mogu li sudovi država članica samostalno popuniti pravnu prazninu koja nastaje u slučaju kada Komisija ne uredi internu raspodjelu novčane kazne među dužnicima, bez da je za to potrebna dopunska odluka Komisije?
                        
                     
         
               3.
            
            
               U slučaju da na pitanje 1. treba dati odričan odgovor ili na pitanje 2.b potvrdan: sadrži li pravo Unije smjernice o načinu raspodjele novčane kazne u internom odnosu između solidarnih dužnika?
            
         
               4.
            
            
               U slučaju da na pitanje 1. ili pitanje 3. treba dati potvrdan odgovor:
               Ima li solidarni dužnik koji je u cijelosti ili djelomično platio novčanu kaznu, pravo zahtijevati naknadu od drugih dužnika već i prije nego što je donesena pravomoćna odluka o pravnom sredstvu podnesenom protiv odluke o utvrđivanju novčane kazne?